Medvedev l-a învins pe Djokovic la Turneul Campionilor. Sârbul, meci decisiv cu Zverev pentru semifinale.
Medvedev a câștigat împotriva lui Djokovic cu scorul de 6-3, 6-3. Este doar a patra înfrângere pentru Djokovic anul acesta. Diego Schwartzman este primul jucător eliminat din Turneul Campionilor.
Daniil Medvedev prinde o formă tot mai bună la Turneul Campionilor din Londra. L-a învins pe Djokovic în două seturi și nu seamănă deloc cu jucătorul care pierdea toate meciurile din ediția de anul trecut.Sârbul va da lupta pentru un loc în careul de ași vineri, cu Alexander Zverev, care a obținut prima victorie în grupa Tokyo 1970.Nici Zverev, nici Schwartzman, nu au fost spectaculoși pe teren, dar germanul a reușit să se impună în decisiv, scor 6-3, 4-6, 6-3.